CELEX: 62015CN0335
Language: el
Date: 2015-07-03 00:00:00
Title: Υπόθεση C-335/15: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 3 Ιουλίου 2015 — Maria Cristina Elisabetta Ornano κατά Ministero della Giustizia, Direzione Generale dei Magistrati del Ministero

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/41
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 3 Ιουλίου 2015 — Maria Cristina Elisabetta Ornano κατά Ministero della Giustizia, Direzione Generale dei Magistrati del Ministero
   (Υπόθεση C-335/15)
   (2015/C 294/53)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Προσφεύγουσα: Maria Cristina Elisabetta Ornano
   
      Καθού: Ministero della Giustizia, Direzione Generale dei Magistrati del Ministero
   
      Προδικαστικό ερώτημα
   
   
               1)
            
            
               Αντιτίθενται το άρθρο 11, πρώτο εδάφιο, σημείο 1, σημείο 2, στοιχείο β', και σημείο 3, και οι δύο τελευταίες αιτιολογικές σκέψεις της οδηγίας 92/85/ΕΟΚ (1) του Συμβουλίου, της 19ης Οκτωβρίου 1992, καθώς και το άρθρο 157, παράγραφοι 1, 2 και 4, ΣΛΕΕ (πρώην άρθρο 141 ΣΕΚ), το άρθρο 158 ΣΛΕΕ (πρώην άρθρο 142 ΣΕΚ), κατά το μέρος που ορίζει ότι «[τ]α κράτη μέλη καταβάλλουν κάθε δυνατή προσπάθεια για τη διατήρηση της υφισταμένης ισοτιμίας των συστημάτων περί αδειών μετ’ αποδοχών», οι συνδυασμένες διατάξεις των άρθρων 2, παράγραφος 2, στοιχείο γ', και 14, παράγραφος 1, στοιχείο γ', καθώς και το άρθρο 15 και οι αιτιολογικές σκέψεις 23 και 24 της οδηγίας 2006/54/ΕΚ (2) του Ευρωπαϊκού Κοινοβουλίου και του Συμβουλίου, της 5ης Ιουλίου 2006, και, τέλος, το άρθρο 23 του Χάρτη των Θεμελιωδών Δικαιωμάτων της Ευρωπαϊκής Ένωσης σε εθνική ρύθμιση η οποία, βάσει του άρθρου 3, πρώτο εδάφιο, του νόμου 27 της 19ης Φεβρουαρίου 1981, όπως είχε πριν από την τροποποίησή του με το άρθρο 1, παράγραφος 325, του νόμου 311 της 30ής Δεκεμβρίου 2004, δεν επιτρέπει την παροχή της αποζημιώσεως, που αυτή προβλέπει, για τις περιόδους υποχρεωτικής άδειας μητρότητας πριν από την 1η Ιανουαρίου 2005;
            
         
      (1)  Οδηγία 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (δέκατη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) (ΕΕ L 348, σ. 1).
   
      (2)  Oδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (ΕΕ L 204, σ. 23).